CELEX: 32021D1076
Language: hu
Date: 2021-06-22 00:00:00
Title: A Tanács (EU) 2021/1076 határozata (2021. június 22.) a Régiók Bizottsága a Cseh Köztársaság által javasolt két póttagjának kinevezéséről

2021.7.1.   
               
               
                  HU
               
               
                  Az Európai Unió Hivatalos Lapja
               
               
                  L 233/8
               
            
         A TANÁCS (EU) 2021/1076 HATÁROZATA
         (2021. június 22.)
         a Régiók Bizottsága a Cseh Köztársaság által javasolt két póttagjának kinevezéséről
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 305. cikkére,
         tekintettel a Régiók Bizottsága összetételének megállapításáról szóló, 2019. május 21-i (EU) 2019/852 tanácsi határozatra (1),
         tekintettel a cseh kormány javaslataira,
         mivel:
         
                     (1)
                  
                  
                     A Szerződés 300. cikkének (3) bekezdése értelmében a Régiók Bizottsága a regionális és helyi testületek olyan képviselőiből áll, akik valamely regionális vagy helyi testületben választással nyert képviselői megbízatással rendelkeznek, vagy valamely választott testületnek politikai felelősséggel tartoznak.
                  
               
                     (2)
                  
                  
                     A Tanács 2019. december 10-én elfogadta a Régiók Bizottsága tagjainak és póttagjainak a 2020. január 26-tól 2025. január 25-ig tartó időszakra történő kinevezéséről szóló (EU) 2019/2157 határozatot (2).
                  
               
                     (3)
                  
                  
                     A Régiók Bizottsága két póttagjának helye megüresedett, miután lejárt az a tagállami megbízatás, amely alapján Martin KLIKA-t és Jaromír NOVÁK-ot kinevezték.
                  
               
                     (4)
                  
                  
                     A cseh kormány a regionális testületekben választással nyert, regionális önkormányzati képviselői megbízatással rendelkező következő képviselőket javasolta a Régiók Bizottsága póttagjainak a 2025. január 25-ig tartó hivatali idő hátralévő részére: Pavel KARPÍŠEK, Zastupitel Plzeňského kraje (a Pilsen régió képviselője) és Jiří ŘEHÁK, Zastupitel Ústeckého kraje (az Ústecký régió képviselője),
                  
               ELFOGADTA EZT A HATÁROZATOT:
         
            1. cikk
            A Tanács a regionális testületekben választással nyert képviselői megbízatással rendelkező következő képviselőket nevezi ki póttagnak a Régiók Bizottságába a hivatali idő hátralévő részére, azaz 2025. január 25-ig:
            
                        —
                     
                     
                        Pavel KARPÍŠEK, Zastupitel Plzeňského kraje (a Pilsen régió képviselője),
                     
                  
                        —
                     
                     
                        Jiří ŘEHÁK, Zastupitel Ústeckého kraje (az Ústecký régió képviselője).
                     
                  
         
            2. cikk
            Ez a határozat az elfogadásának napján lép hatályba.
         
         
            Kelt Luxembourgban, 2021. június 22-én.
            
               
                  a Tanács részéről
               
               
                  az elnök
               
               A. P. ZACARIAS
            
         
         
            (1)  HL L 139., 2019.5.27., 13. o.
         
         
            (2)  A Tanács (EU) 2019/2157 határozata (2019. december 10.) a Régiók Bizottsága tagjainak és póttagjainak a 2020. január 26-tól 2025. január 25-ig tartó időszakra történő kinevezéséről (HL L 327., 2019.12.17., 78. o.).